Salḥi yenna-d fell-as belli: « D amsawal i d-ḥekkun taḥkayt ideg ur yelli ara d awadem. Ṣṣenf-agi n umsawal iẓer akk ayen yellan di teḥkayt; ayen yessen d wayen yeẓra yugar ayen ssnen d wayen ẓran yiwudam ittekkin di teḥkayt i d-iḥekku 6 ». Yezmer ad yili umsawal d awadem, lmeɛna-as yella daxel n uḍris yerna d netta i d-iḥekkun taḥkayt-ines. D netta i d awadem agejdan. Yezmer ad yili d amsawal agensay, meḥsub, ittekki daxel n teḥkayt maca mačči d taḥkayt-is i d-yesawal, d taḥkayt n wiyaḍ. M.A. Salḥi M. A. yenna-d ɣef umsawal ugensay: « D amsawal i d-yettalsen taḥkayt ideg ittekki netta s timmad-is, d awadem ɣer yiwudam niḍen, mačči am umsawal aniri. Ṣṣenf-agi n umsawal, iga amzun d anagi n teḥkayt i d-iḥekku7 »